Evangelische Hochschule für Kirchenmusik Tübingen

Di **Evangelisch Hochschuel fir Chilchemusik Dibenga** (dt. *Evangelische Hochschule für Kirchenmusik Tübingen*) isch e chilchemusikalischi Schuel vu dr Evangelische Landeschilche z Wirttebärg. Si isch e staatli anerkännti Musikhochschuel.

## Gschicht
D Dibenger Hochschuel fir Chilchemusik vu dr Evangelische Landeschilche Wirttebärg isch anne 1998 us dr Hochschuel fir Chilchemusik z Esslenga firigange, wu scho 1945 as Chilchemusikschuel grindet woren isch. Dozänte us dr Grindigszyt vu dr Esslenger Chilchemusikhochschuel, wu mer chännt, sin dr Hans-Arnold Metzger, dr Karl Gerok, dr Helmut Bornefeld un dr Hermann Stern gsii. Z Esslenga sin Chorlaiter, Organischte un Kantore vor allem fir dr chilchli Dienscht uusbildet wore. D Uusbildige sin in dr Regle abgschlosse wore mit em chilchemusikalische A-Exame, mit em B-Exame un anderen sonige Abschliss. D Esslenger Chilchemusikhochschuel isch anne 1989 zur Hochschuel fir Chilchemusik ghobe wore. 1995 isch si di erscht Hochschuel z Dytschland gsii, wu s Fach Jazz- un Popularmusik in dr Fächerkanon vum Chilchemusikstudium ufgnuu het. D Hochschuel isch im Spotjohr uf Dibenga umzoge un isch syter anne 2009 e staatli anerkännti Musikhochschuel in dr Dregerschaft vu dr Chilche.

## Gebei

D Hochschuel isch syter 1998 im „Schwabenhaus“ z Dingena unterbrocht, wu anne 1899 böue wore isch. Des Huus het friejer dr Studänteverbindig „Suevia“ ghert un isch e dänkmolgschitzt Gebei an dr linke Syte vum Necker (Gartenstraße 12). Dert stehn dr Studänte*ne un Dozänte*ne unter anderem fimf Orgele, fimf Fligel, acht Klavier, drei Cembali, verschideni Keyboard, Gsangsaalag, Mischpult un Computerarbetsplätz zum Arrangiere un Tonmischle z Verfiegig. D Hochschuel fir Chilchemusik isch mit dr Chilchemusikalische Zäntralbibliothek mit iber 70.000 Medie d Härbärg vu aire vu dr greschte chilchemusikalische Note-, Biecher- un CD-Sammlige vu Dytschland.

Vum Spotjohr 2015 bis zum Friejohr 2017 isch s Hochschuelgebei generalsaniert wore. Anne 2019 het d Hochschuel fir Chilchemusik Dibenga e Neiböu vun ere norddytsche Barockorgele iberchuu, wu 2020 zum 75-jehrige Bstoh vu dr Hochschuel yygweit woren isch.

## Profil
An dr Hochschuel fir Chilchemusik wäre näb dr grundständige Studiegäng Bachelor Chilchemusik B un Bachelor Popular-Chilchemusik B e Masterstudium Chilchemusik A, e Master Chilchligi Popularmusik u au ne Studium KA Orgele (Chinschtlerischi Uusbildig) aabote.

D Hochschuel lait große Wärt uf e chinschtlerisch aaspruchsvolli un gmainochi Uusbildig. D Uusrichtig vu dr Hochschuel zaigt si in dr Uusbildig zue qualifizierte Chinderchorlaiter*ne un Vokalpedagoge*ne mit em hochschuelaigene Chinderchor *Tübinger Kinderkantorei* un Fächer wie Gmaisinge, Liturgisch Singe, Bleser- un Posuunechorarbet, Jazz- un Popularmusik. D Studänte*ne kriege ne bsundersch indiwiduälli Ferderig dur e hochi Bedreiigsdichti an Dozänte*ne un e bewusst evangelischi Bregig, bsundersch iber d Arbet in dr theologische Fächer un dur e gottesdienschtli Läbe an dr Hochschuel.

Die Hochschuel fir Chilchemusik Dibenga schafft mit andere Uusbildigsyyrichtige un Partner zäme. Mit dr Kadolischen Hochschuel fir Chilchemusik Rauteburg bflägt me syter 1998 e bundeswyit aimoligi ekumenischi Kooperation uf Uusbildigsebeni. S git gmainsami Lehrveraastaltige, dr gmainsam Hochschuelchor un Megligkaite fir e Lehrer*ne-Wägsel iber d Hochschuele ewäg. Anderi Kooperatione git s mit dr Hochschuel fir Chilchemusik Haidelberch un em traditionsryche Evangelische Stift Dibenga, wu di wirttebärgische Theologe*ne uusbildet wäre. Dr Unterricht im Fach Musikgschicht bsueche d Studänte*ne am musikwisseschaftlige Inschtitut vu dr Uniwersitet Dibenga.

D Stiftschilchegmai St. Georg stellt dr Hochschuel d Stiftschilche un di groß Weigle/Rensch-Orgele fir Kunzärt un Briefige z Verfiegig. Dr Stiftskantor Ingo Bredenbach un dr Stiftsorganischt Jens Wollenschläger unterrichte an dr Hochschuel Orgeleliteraturspiil un Improvisation.

Dr *Verband Evangelischi Chilchemusik z Wirttebärg* macht s dr Studänte*ne megli, bi gmainsame Kirs un Workshop mitzmache, au s *Posuunewärch vum Evangelische Jugedwärch vu dr Wirttebärgische Landeschiklche* un *musik+plus* mache sonigi Kirs.

## Lyt
### Laitig
Evangelischi Hochschuel fir Chilchemusik Esslenga:
* 1945–1977 Hans-Arnold Metzger
* 1977–1990 Werner Schrade
* 1990–1998 Gero Soergel

Evangelischi Hochschuel fir Chilchemusik Dibenga:
* 1998–2009 Ingo Bredenbach
* 2010–2019 Christian Fischer
* seit 2020 Thomas J. Mandl

### Dozänte*ne
* Yaeko Albrecht – Gherbildig
* Guillermo Anzorena – Gsang
* Patrick Bebelaar – Jazzpiano, Popularmusik
* Tobias Becker – Arrangement, Bandlaitig, Jazz-/Pop-Musiktheory, Elektronischi Medie/Tächnik, Jazz-/Pop-Piano
* Ingo Bredenbach – Orgele, Orgeleimprovisation
* Barbara Bürkle – Jazz-/Popgsang
* Frieder Dehlinger – Hymnology, Liturgik, Theologischi Grundlage, Gmainsinge / Liturgisch Singe
* Ulrike Eberle – Horn
* Johannes Fiedler – Cembalo, Generalbass, Orgele
* Barbara Friebel – Gsang
* Andreas Grau – Klavier
* Ulrike Härter – Gsang/Chinderstimmbildig
* Franz Jochen Herfert – Tonsatz, Partiturspiel
* Martin Kaleschke – Orgele, Orgeleimprovisation, Orgelekund
* Julian Knörzer – Chorlaitig (Jazz/Pop/Gospel)
* Bernhard Leube – Gmaisinge, Liturgisch Singe
* Marius Mack – Chorlaitig, Orcheschterlaitig
* Thomas J. Mandl (Räkter) – Chorlaitig, Ensemblelaitig
* Johannes Mayr – Orgele, Orgeleimprovisation
* Manuela Nägele – Chinderchorlaitig, Laitig Dibenger Chinderkantorei
* Albrecht Schuler – Posuune, Trumpete
* Johanna Pommranz – Blockflete
* Axel Schwesig – Kontrabass
* Veronika Stoertzenbach – Chorlaitig, Orcheschterlaitig
* Helmut Völkl – Musikwisseschaft
* Marion Wetzel – Schlagzyg
* Jens Wollenschläger (Proräkter) – Orgele, Orgeleimprovisation, Orgelemethodik

(Stand: Juli 2021)

### Uusgläseni Absolwänte*ne
* Manfred Brandstetter
* Paul Horn
* Johanna Irmscher
* Friedemann Keck
* Rose Kirn
* Nicol Matt
* Manfred Müller-Cant
* Siegfried Petrenz
* Edgar Rabsch
* Martin Rößler
* Ulrich Schaible
* Burghard Schloemann
* Werner Schrade
* Manfred Schreier
* Rainer Selle
* Ulrich Siegele
* Eckhard Weyand
* Friedemann Johannes Wieland

## Literatur
* *Vorlesungs- und Namensverzeichnis der Hochschule für Kirchenmusik Tübingen*
* *Kirchenmusik als Erbe und Auftrag: Festschrift zum 50-jährigen Bestehen der Hochschule für Kirchenmusik Esslingen der Evangelischen Landeskirche in Württemberg*, Herausgeber: Helmut Völkl, carus-Verlag 1995
* *1945–2015 Festschrift 70 Jahre Hochschule für Kirchenmusik Tübingen*, 2015
* *Sesquialtera* – Festschrift zur Einweihung der neuen Ahrend-Orgel im Februar 2020

## Weblink

* Homepage vu dr Chilchemusikhochschuel Dibenga
* [Informatione zue dr Orgele uf organindex.de](https://organindex.de/index.php?title=T%C3%BCbingen,_Evangelische_Hochschule_f%C3%BCr_Kirchenmusik_(Ahrend-Orgel))

## Fueßnote